recursal/SuperWikiNEXT-32B huggingface dataset:
Monumentum Roderico Campidocto Burgis in urbe Hispanica positum.
Subscriptio: "ego Ruderico."
**Rodericus Didaci filius** nomine ab ipso **Ruderico** scripto (Hispanice: *Rodrigo Díaz de Vivar*; natus Vivarii in Castella circa annum 1045, mortuus Valentiae die 10 Iulii 1099), **Campidoctor** vocatus (*al-Kanbittur* in chronicis Arabicis), fuit miles equesque Castellanus, nunc heros totius Hispaniae habitus.

Eques Sanctii II
----------------

Vir nobilis fuit, amicissimus Sanctii Regis II Castellae, strenuus eques Christianus, invictus bellator Castellanus. Mauri Musulmanes eum *Sidi* (id est 'dominus' in lingua Arabica Hispanica) appellabant; Christiani, *El Campeador* (hoc est 'campidoctor'). Sanctio rege contra fratres pugnante, apud Vulpeculariam regnum Legionense pro Sanctio vicit.

Cum esset bellator peritissimus, Sanctio mortuo prope Semore manu Belidii Athaulphi, spretus est ab Alphonso VI novo rege, bis in exsilium coactus.

In exsilium eiectus
-------------------

Exsul factus est mercenarius, semper Castellae fidelis; numquam bellum in Alphonsum intulit. Ipse et Caesaraugustae rex adversus alios Mauros Christianosque bellabant. Saepe contra comitem Barcinonae proelio concertabat.

Urbe Valentia capta, se ducem et dominum creavit Regni Valentiae.

Heros Hispanus
--------------

Adhuc heros celebratur, praesertim in Hispania, et multae fabulae de eo narrantur, praeclara est Cantar de mio Cid, primum carmen epicum Hispanicum, in lingua Castellana antiqua scriptum. Sunt etiam complures pelliculae.

Eius historia apud duos fontes praecipuos Latine narratur: *Historiam Roderici* (sive *Res gestas Roderici Campidoctoris*) atque *Carmen Campidoctoris,* strophis sapphicis scriptum.

Notae
-----

1. ↑  Historia Roderici

Bibliographia
-------------

* Francisco Javier Peña Pérez, *El Cid Campeador: historia, leyenda y mito*. Burgos: Dossoles, 2000. ISBN 84-87528-14-7

Nexus interni
-------------

* Iter Campidoctoris
* Tizona

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Rodericum Didaci** spectant. |
Wikidata Rodericus Chaves
Res apud Vicidata repertae:Rodericus Chaves: imagoRodericus Chaves: imago
*Nativitas*: 10 Iunii 1961; Urbs Sancti Iosephi in Costarica  
*Patria*: Costarica  

**Officium**

*Officium*: President of Costa Rica  
*Munus*: civil servant, oeconomus, international forum participant, politicus  
*Patronus*: Argentaria Mundana
**Consociatio**

*Factio*: Social Democratic Progress Party  
*Religio*: Catholicismus
**Rodericus Chaves**, vulgo plene *Rodrigo Alberto de Jesús Chaves Robles* (in urbe Sancti Iosephi die 10 Iunii 1961 natus) est politicus Costaricae.

Universitatem Costaricensem breve temporis spatium frequentavit; deinde in Civitatibus Foederatis migravit. Alumnus est ergo universitatis civicae Ohiensis, ubi doctoratum nactus est. Apud Argentariam mundanam annos octo et viginti operam dedit. Minister vectigalium Costaricae a die 30 Octobris 2019 usque in 28 Maii 2020 meruit, praeside Carolo Alvarado. Cui successor ipse die 8 Maii 2022 praeses Costaricae inauguratus est.

Bibliographia
-------------

* "Rodrigo Chaves wins Costa Rica election amid sexual harassment allegations" in *The Guardian* (4 Aprilis 2022)

Nexus externi
-------------

* "Rodrigo Chaves Robles": vita apud *CIDOB: Barcelona Centre for International Affairs* **(Hispanice)**

Praesides Costaricae (1948–)

|  |  |
| --- | --- |
|  |  |
| Iosephus Figueres Ferrer • Ottilius Ulate Blanco • Iosephus Figueres Ferrer • Marius Echandi Jiménez • Franciscus Orlich Bolmarcich • Iosephus Ioachim Trejos Fernández • Iosephus Figueres Ferrer • Daniel Oduber Quirós • Rodericus Carazo Odio • Ludovicus Albertus Monge • Anscharius Arias • Raphael Angelus Calderón Fournier • Iosephus Maria Figueres • Michael Angelus Rodríguez • Abel Pacheco • Anscharius Arias • Laura Chinchilla • Ludovicus Gulielmus Solís • Carolus Alvarado • Rodericus Chaves
*Opus geopoliticum • Duces civitatum Americanarum hodiernarum**Capsae cognatae:* Ministri rerum externarum Costaricenses |
|  |
-2 *Latinitas huius rei dubia est. Corrige si potes. Vide {{latinitas}}.*

Wikidata Petrus Fonda
Res apud Vicidata repertae:Petrus Fonda: imagoPetrus Fonda: imago
*Nativitas*: 23 Februarii 1940; Novum Eboracum  
*Obitus*: 16 Augusti 2019; Angelopolis  
*Patria*: Civitates Foederatae Americae  
*Nomen nativum*: Peter Henry Fonda
**Officium**

*Munus*: actor cinematographicus, Dispositor cinematographicus, scriptor scaenicus, film producer, actor  

**Consociatio**

*Factio*: Factio democratica Civitatum Foederatarum  
*Religio*: atheismus
**Familia**

*Genitores*: Henricus Fonda; Frances Ford Seymour  
*Coniunx*: Susan Brewer, Portia Rebecca Crockett  
*Proles*: Bridget Fonda, Justin Fonda  

**Memoria**

*Laurae*: Theatre World Award, star on Hollywood Walk of Fame, Golden Globe Award for Best Actor – Motion Picture Drama, Golden Globe Award for Best Supporting Actor – Series, Miniseries or Television Film  

**Petrus Henricus Fonda** (natus Novi Eboraci die 23 Februarii 1940; mortuus domi Angelopoli cancri pulmonis causa die 16 Augusti 2019), Henrici Fonda filius, fuit histrio et moderator cinematographicus Americanus. Histrio theatralis coepit; primum exitum habuit in cinematographia anno 1969 pelliculae *Easy Rider* gratia.

Henricus Fonda (media imagine) cum filia Ioanna filioque Petro annis 1950 pictus
Ioanna soror et Bridget filia actrices sunt.

Pelliculae selectae
-------------------

* 1969 -  *Easy Rider*
* 1976 -  *Futureworld*
* 2005 -  *Supernova*

Notae
-----

1. ↑  Griffith, Janelle; Dasrath, Diana (16 Augusti 2019). "Peter Fonda, star of 'Easy Rider,' dead at 79". *NBC News* .

Bibliographia
-------------

* Peter Collier, *The Fondas: A Hollywood Dynasty.* Putnam, 1991. ISBN 0-399-13592-8.
* Peter Fonda, *Don't tell Dad: a memoir.* Novi Eboraci: Hyperion, 1998. ISBN 0-7868-6111-8.
* Danny Leigh, "Peter Fonda: the elegant rebel who set the counterculture in motion" in *The Guardian* (17 Augusti 2019)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Fonda** spectant. |

* De Petro Fonda in Indice Interretiali Pellicularum **(Anglice)**
Wikidata Petrus Duhem
Res apud Vicidata repertae:Petrus Duhem: imagoPetrus Duhem: imago
*Nativitas*: 10 Iunii 1861; Circumdarium II Lutetiae  
*Obitus*: 14 Septembris 1916; Cabrespine  
*Patria*: Francia  

**Officium**

*Munus*: philosophus, physicus, professor, chemicus, mathematicus, philosopher of science, Rerum gestarum scriptor  
*Patronus*: Universitas Insulensis, University of Rennes, Universitas Burdigalensis
**Consociatio**

*Religio*: Ecclesia Catholica Romana
**Familia**

*Proles*: Hélène Duhem  

**Memoria**

*Sepultura*: Q56743659  

**Petrus Duhem** (vulg. Pierre Maurice Marie Duhem) natus Lutetia Parisiorum die 10 mensis junii 1861, mortuus in Cabrespine die 14 mensis septembris 1916 physicus, philosophus et rerum gestarum scriptor scientiae fuit. 
Alma mater suum Schola Normalis Superior (Lutetia) fuit. Thermodynamicam et applicationem thermodynamicae chemiae studiit. Formulas Gibbisana-Duhemiana (anglice: *Gibbs-Duhem formula*) et Duhemiana-Margulesiana (anglice: *Duhem-Margules formula*) inveniit. Etiam rerum gestarum mechanicae Medii aevii (exempli gratia labores Ioannii Buridani) scripsit. Ab Anno 1887 ad annum 1893 magister physicae in Universitate Insulensis erat, postea in Universitate Redonensis. Ab anno 1895, professor physicae theoricae 
apud Universitatem Burdigalensis fuit.

Fons
----

* Pierre Humbert *Pierre Duhem* (Bloud et Gay Typis, Lutetia Parisiorum, 1932)

Opes
----

* *Leçons sur l'électricité et le magnétisme* (1886)
* *Thermodynamique et chimie, leçons élémentaires à l'usage des chimistes* (1902)
* *Recherches sur l'hydrodynamique* (1903)
* *Les origines de la Statique* (1905)
* *La Théorie physique, son objet et sa structure* (1906)
* *Léonard de Vinci et les précurseurs parisiens de Galilé* (1912)
* *Traité d'Energétique ou de Thermodynamique générale* (1911)
* *Le Système du Monde, Histoire des doctrines cosmologiques de Platon à Copernic* (1913-1918)
* *La Science Allemande* (1916)
Wikidata Petrus Fiala
Res apud Vicidata repertae:Petrus Fiala: imagoPetrus Fiala: imagoPetrus Fiala: subscriptioPetrus Fiala: subscriptio
*Nativitas*: 1 Septembris 1964; Bruna  
*Patria*: Cechia  

**Officium**

*Officium*: director, vice dean, dean, rector, prorector, Praeses factionis, chairperson, deputy chairperson, Member of the Chamber of Deputies of the Parliament of the Czech Republic, Member of the Chamber of Deputies of the Parliament of the Czech Republic, Member of the Chamber of Deputies of the Parliament of the Czech Republic, primus minister rei publicae Bohemicae, Minister of Education, Youth and Sports  
*Munus*: political scientist, politicus, Praeceptor  
*Patronus*: Masaryk University Faculty of Social Studies
**Consociatio**

*Factio*: Civic Democratic Party  
*Religio*: Ecclesia Catholica Romana
**Familia**

*Genitores*: Igor Fiala;   
*Coniunx*: Jana Fialová  

**Memoria**

*Laurae*: Masaryk University Gold Medal, Order of Prince Yaroslav the Wise, 1st class  

**Petrus**, vulgo *Petr* **Fiala** (Brunae in urbe die 1 Septembris 1964 natus) est politicus Cechiae. Alumnus est universitatis Masarykianae Brunensis, ubi recentius decanus et rector fuit. Fuit etiam professor apud universitatem Carolinam Pragensem. Annis 1980, museologus Cremsirii merens, seminaria universitatis "subterraneae" (ita dictae) de philosophia politica tenuit.

Minister eruditionis die 2 Maii 2012 factus est et usque in diem 10 Iulii 2013 functus est, primo ministro Petro Nečas: cui sucessor dux factionis civicae democraticae die 18 Ianuarii 2014 electus est. Quod officium usque adhuc retinens, factione in comitiis anno 2021 victrice, Petrus Fiala die 28 Novembris 2021 primus minister fit, antecessore Andrea Babiš.

Nexus externi
-------------

|  |  |
| --- | --- |
|  | **Lexica biographica:**  • Store norske leksikon |

* "Petr Fiala": vita apud *CIDOB: Barcelona Centre for International Affairs* **(Hispanice)**

Primi ministri Cechiae

|  |  |
| --- | --- |
|  |  |
| Venceslaus Klaus 1993 • Iosephus Tošovský 1998 • Miloš Zeman 1998 • Vladimirus Špidla 2002 • Stanislaus Gross 2004 • Georgius Paroubek 2005 • Miroslaus Topolánek 2006 • Ioannes Fischer 2009 • Petrus Nečas 2010 • Georgius Rusnok 2013 • Bohuslaus Sobotka 2014 • Andreas Babiš 2017 • Petrus Fiala 2021
*Opus geopoliticum • Porta Unionis Europaeae • Gubernatores civitatum Europaearum hodiernarum**Capsae cognatae:* Gubernatores civitatum sociarum Unionis Europaeae • Praesides Cechiae • Ministri rerum externarum Cechici |
|  |


Consilium ministrorum Cechicum Petri Fiala 2021–

|  |  |
| --- | --- |
|  |  |
| Vladimírus Balaš (2022–) • Ioannes Bartoš • Martinus Baxa • Nicolaus Bek • Paulus Blažek • Ioanna Černochová • Petrus Fiala • Petrus Gazdík (2021–2022) • Anna Hubáčková • Marianus Jurečka (2021–2022) • Martinus Kupka • Helena Langšádlová • Ioannes Lipavský • Zdeněk Nekula (2022–) • Vítis Rakušan • Michael Šalomoun • Iosephus Síkela • Zbyněk Stanjura • Vlastimil Válek
*Opus geopoliticum • Porta Unionis Europaeae • Consilia ministrorum civitatum Europaearum hodiernarum**Capsae cognatae:* Consilium Sobotka 2014–2017 • Consilium Babiš 2017–2021 • Consilium Fiala 2021– |
|  |
Rod Taylor anno 1963.
**Rod Taylor** (1930–2015), sollemniter *Rodney Sturt Taylor*, fuit histrio ex Australia oriundus, qui in pelliculis plus quam quinquaginta prodiit.

De vita
-------

Rod Taylor in quadam suburbe Sydneii die 11 Ianuarii anno 1930 natus est. Anno 1954 in Civitates Foederatas Americae se contulit. Annis 1960 in maxima gratia fuit pelliculis, sicut *The Time Machine* (1960), *One Hundred and One Dalmatians* (1961) et *The Birds* (1963), permultasque alias partes cinematographicas et televisificas egit.

Anno 2007 Taylor sub persona medici prodiit in *Kaw*, pellicula horroris, quae *The Birds* Hitchcockianam ad diem perducere dicitur. Attamen argumentum huius pelliculae televisificae similior esse videtur narrationi The Birds Daphnes du Maurier. 

Taylor octoginta quattuor annos natus, Angelopoli infarctu cordis confectus, die 7 Ianuarii anno 2015 e vita excessit.

Bibliographia
-------------

* Dagan, Carmel (2015) Rod Taylor, ‘The Birds’ and ‘The Time Machine’ Star, Dies at 84. *Variety* 8 Ianuarii 2015.
Wikidata Petrus Fermatius
Res apud Vicidata repertae:Petrus Fermatius: imagoPetrus Fermatius: imago
*Nativitas*: 1607; Beaumont-de-Lomagne  
*Obitus*: 12 Ianuarii 1665; Castra Albigensium  
*Patria*: Francia  

**Officium**

*Officium*: Causidicus  
*Munus*: mathematicus, Causidicus, Iudex  
*Patronus*: Parliament of Toulouse
**Familia**

*Coniunx*: Louise de Long  

**Petrus Fermatius** (Francogallice *Pierre de Fermat*, natus in Beaumont-de-Lomagne die 17 Augusti 1601; mortuus Castris Albigensium die 12 Ianuarii 1665) fuit mathematicus et iurisperitus Francogallicus. Studium de theoria numerorum et calculo infinitesimali fecit. Etiam geometricam analyticam, probabilitatem et refractionem studuit.

Theorema Ultimum
----------------

 Pagina principalis est: Theorema Ultimum Fermatianum 
Dicitur scripsisse Petrus Fermatius "Theorema Ultimum Fermatianum" in margine editionis Diophanti:

*Cubum autem in duos cubos, aut quadrato-quadratum in duos quadrato-quadratos, et generaliter nullam in infinitum ultra quadratum potestatem in duos eiusdem nominis fas est dividere cuius rei demonstrationem mirabilem sane detexi. Hanc marginis exiguitas non caperet*.
Hoc theorema est denique anno 1995 a mathematico Britannico Andrea Wiles demonstratum.

Notae
-----

1. ↑  E.g. Excerptum breve ex operibus ... Petri Fermatii ... , 1807; Leonhardus Eulerus, *Commentationes arithmeticae collectae...*, vol. I, Petrpopli 1849, p. 356; Roberti Simson ad Apollonium Pergaeum praefatio, Glasguae 1749, p. VIII, etc.

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |


|  |  |
| --- | --- |
|  | **Vicimedia Communia** plura habent quae ad **Petrum Fermatium** spectant. |
Despectus in Mare Tasmanianum ex satellite.
**Mare Tasmanianum** est magnum corpus aquae inter Australiam et Novam Zelandiam situm, circa 2000 chiliometrorum latum, mare marginale Oceani Pacifici Australis. Circa 2800 chiliometrorum a septentriones ad meridiem extenditur. Ex Abel Tasman appellatur, exploratore Nederlandico, primo Europaeo noto qui Novam Zelandiam et Tasmaniam visit. Praefectus Iacobus Cook, explorator Britannicus, hoc mare annis fere 1770/1780 per suam primam explorationis navigationem penitus cognovit.

Mare Tasmanianum usitate in Australia et Nova Zelandia **Fossa** (*The Ditch*) appellatur; exempli gratia, *fossam transire* significat iter facere a Nova Zelandia ad Australiam et vice versa. Maorice, Mare Tasmanianum *Te Tai-o-Rehua* ('Mare Rehuae'), ex Rehua, figura mythologica, appellatur.

Nexus interni
-------------

* Mare Curalinum

Notae
-----

1. ↑  Rawiri Taonui, Tapa whenua – naming places – Events, maps and European influences, *Te Ara – the Encyclopedia of New Zealand* (Ministry for Culture and Heritage), ISBN 978-0-478-18451-8. Situs renovatus 1 Martii 2009.

Bibliographia
-------------

* Rotschi, H. et L. Lemasson. 1967. "Oceanography of the Coral and Tasman Seas." *Oceanographic Marine Biology Annual Review* 5: 49–97. PDF.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Mare Tasmanianum** spectant. |
Nialus Armstrong ex astronavi egrediens in superficiem Lunae descendit, anno 1969.
Rocheta Proton Modulum Auxiliarem Zvezda pro Statione Spatiali Internationali anno 2000 deducit.
**Volatus spatialis** est volatus ballisticus in vel per spatium extra Telluris atmosphaeram facta. Volatus spatialis in astronavi fieri potest, qua homines vehere possunt, vel non possunt. Inter exempla volatus spatialis humani sunt programma Soyuz Russiae, programma Navicularum sideralium Civitatum Foederatarum, et Statio Spatialis Internationalis. Inter exempla volatus spatialis sine hominibus sunt speculatra spatialia quae orbem Telluris relinquunt, et satellites qui circa Tellurem moventur, sicut satellites communicationis; omnes hi satellites effectum habent per regimen teleroboticum vel omnino autonomum sunt.

Qui in spatio cosmico iter faciant astronautae dicuntur; duo e primis et clarissimis Georgius Gagarin et Nialus Armstrong sunt.

Notae
-----

1. ↑  Tuomo Pekkanen & Reijo Pitkäranta (2006) *Lexicon hodiernae Latinitatis Finno-Latino-Finnicum*, sub voce *Avaruuslento*.
Mare Salomonis cum insulis terrisque circumiacentibus.
**Mare Salomonis** est mare apertum in Oceano Pacifico meridio-occidentali situm, cuius fines secundum Societatem Hydrographicam Internationalem sunt litus insulae Novae Guineae ad occidentem; insulae Archipelagi Bismarckiani, quae plerumque Nova Britannia et Nova Hibernia sunt, ad septentrione; Insulae Salomonis, ex quibus mare appellatur, ad orientem; et Archipelagus Ludovicianus ante magnam Novae Guineae paeninsulam meridio-orientalem, ubi aperitur Mare Curalinum.

Multa proelia navalia bello mundano secundo ibi facta sunt.

Mare Salomonis cum Lamina Maris Salomonis fere congruit, re tectonica quae fossam Novae Britanniae comprehendit, et maximam altitudinem ad 9140 metra sub aequore maris in loco profunditate planetae appellato attingit.

Nexus interni
-------------

* Insula Bougainville
* Ludovicus Antonius de Bougainville
* Ludovicus Vaz de Torres

Bibliographia
-------------

* Editors of the Encyclopaedia Britannica. 2012? "Solomon Sea." *Encyclopaedia Britannica.*
* Hama, Larry. 2007. *The battle of Guadalcanal: land and sea warfare in the South Pacific.* Illust. Anthony Williams. Novi Eboraci: Rosen Publishing. ISBN 9781404207844 (religatio bibliothecaria), ISBN 1404207848 (rel. bib.), ISBN 9781404274266 (charta), ISBN 140427426X (charta), ISBN 9781404274273 (sextuplex), ISBN 404274278 (sextuplex).
* Wheelan, Joseph, 2017. *Midnight in the Pacific: Guadalcanal: the World War II battle that turned the tide of war.* Bostoniae: Da Capo Press. ISBN 9780306824593, ISBN 0306824590.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Mare Salomonis** spectant. |

* "Map of the Solomon Sea." Bibliotheca Congressionalis.
Wikidata Tyros
Res apud Vicidata repertae:
*Civitas*: Libanus  
*Locus*: 33°16′0″N 35°12′0″E  
*Numerus incolarum*: 160 000  
*Zona horaria*: UTC+2, UTC+3  

**Gestio**

*Procuratio superior*: Tyre District  

**Geographia**

*Superficies*: 5 chiliometrum quadratum  

**Coniunctiones urbium**

*Urbes gemellae*: Algeria, Dezful, Malaca, Perpinianum, Tunes, Perpignan Méditerranée Métropole, Bata  

**Tyros**, sive **Tyrus** (Arabice صور *Ṣūr*, Phoenicie: 𐤑𐤅𐤓 *Ṣur*, Hebraice צֹר vel צוֹר *Tsôr*, Graece Τύρος), est urbs Libani circiter 130 000 incolarum. Fuit insula in regione Libani quam Alexander ille Magnus coniunxit cum terra continenti faciens pontem maximum lapidibus et lignis.

Historia
--------

Palaestra Romana
Tyros est urbs antiquissima a Phoenicibus condita, e qua Dido regina, mortuo Sichaeo marito manu fratris sui, saeculo circa 12 a. Ch. ad litora Africae aufugisse dicebatur et Carthaginem condidisse, ubi, cum Aeneam e Troia profugum hospitio donasset eiusque amore, opere Veneris eiusque filii, Cupidinis, capta esset, ab eodem, qui Iove imperante ad Italicam oram urbem, unde originem captura esset Roma, conditum ibat, relicta, rogum funebrem sponte construxit et ascendit seseque in gladium ipsius Aeneae proiciens mortem voluntariam conscivit. Quam rem Romani postea causam putabant — vel putare praetendebant — irae atque inimicitiarum Carthaginiensium, quibuscum tribus bellis decertaverunt, dum Carthaginem funditus everterunt. Per tot saecula urbi Tyro Carthaginienses ut metropoli suae honores tribuebant communibusque deis immolabant.
Ipsam urbem Tyrum Romani anno 193 igni vastaverunt et anno 198 caput provinciae Syriae Phoenices fecerunt.

Tyrii prosperitatem e navibus et nautarum sollertia, necnon e vestibus purpura tinctis (nam hoc genere concharum proximum litus abundabat) semper traxerunt. Itaque quamquam saepe terrae motibus convulsa et ab Alexandro Magno vi expugnata et direpta civitas semper ita valuit ut reviresceret. Et potentiam suam maxime ostendit dum longinquas et pollentes colonias deducit, inter quas clarissimae fuerunt Carthago et Gades, ad oceanum Atlanticum extra Columnas Herculis positae. Praecipuus deus ab incolis colebatur 'Hercules', id est Melqart.

Notae
-----

1. ↑  Sic saepius apud scriptores antiquos, e.g. Publius Vergilius Maro, *Aeneis* 4.670.

Fontes antiqui
--------------

Strabo, *Geographica* XVI.2.22-24

Bibliographia
-------------

* Nina Jidéjian, *Tyre through the ages*. Beryti: Dar al-Mchreq, 1969

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tyrum** spectant (Tyre, Tyre, Lebanon). |

|  |  |
| --- | --- |
|  | **Situs geographici et historici:** *Locus*: 33°16′0″N 35°12′0″E • *GeoNames* • *Digital Atlas of the Roman Empire* • Pleiades • Store norske Lexikon • 4192768 Большая российская энциклопедия |

* De Tyro in lexico Lewis et Short, Smith's, Harper's et Perseus
Wikidata Rodericus Duterte
Res apud Vicidata repertae:Rodericus Duterte: imagoRodericus Duterte: imagoRodericus Duterte: subscriptioRodericus Duterte: subscriptio
*Nativitas*: 28 Martii 1945; Maasin  
*Patria*: Philippinae  

**Officium**

*Officium*: Mayor of Davao City, Member of the House of Representatives of the Philippines, Mayor of Davao City, Mayor of Davao City, President of the Philippines  
*Munus*: homo in re publica potens  

**Consociatio**

*Factio*: Partido Demokratiko Pilipino–Lakas ng Bayan  

**Familia**

*Genitores*: Vicente Duterte; Soledad Duterte  
*Coniunx*: Elizabeth Abellana Zimmerman  
*Proles*: Sara Duterte, Paolo Duterte, Sebastian Duterte, Verónica A. Duterte  

**Rodericus Duterte**, vulgo plene *Rodrigo Roa Duterte* (in oppido Maasin insulae Leyte natus die 28 Martii 1945) est iuris consultus et politicus Philippinarum. Die 9 Maii 2016 praeses patriae electus est, quod officium die 30 Iunii eiusdem anni suscepit. Coniungitur extremo contra corruptionem et nundinationem psychotropici illiciti. Urbe Marawi incursu Maute copia islamico extremo, tota insula declarata a praeside  Roderico Duterte est sub iure militari mense Maii 2017.

Rodericus Duterte alumnus est universitatis Lycei Philippinarum et collegii iuridici Sancti Bedae. Praefectus urbi Davaensi ab anno 1988 usque in 1998, rursus ab 2001 ad 2010, denuo a die 30 Iunii 2013 meruit.

Rodericus Duterte et primus minister Malaysiae Mahathir Mohamad (15 Iulius 2018) 
Mense Octobri 2021, Rodericus Duterte nuntiavit se ad vice-praesidentiam anno 2022 non currere et e vita politica recessurum esse.

Bibliographia
-------------

* Holmes, Oliver. 2016. "Philippines election: Duterte declares victory and promises change." *The Guardian,* 10 Maii 2016. Editio interretialis.
* Landler, Mark. 2017. "Trump’s ‘Very Friendly’ Talk With Duterte Stuns Aides and Critics Alike." *New York Times,* 30 Aprilis 2017. Editio interretialis.

Nexus externi
-------------

* "Rodrigo Duterte": vita apud *CIDOB: Barcelona Centre for International Affairs* **(Hispanice)**

Praesides rei publicae Philippinarum

|  |  |
| --- | --- |
|  |  |
| Aemilius Aguinaldo 1899-1901 • Manuel Quezon 1935 • Iosephus Laurel 1943 • Sergius Osmeña 1944 • Manuel Roxas 1946 • Elpidius Quirino 1948 • Raimundus Magsaysay 1953 • Carolus P. Garcia 1957 • Deodatus Macapagal 1961 • Ferdinandus Marcos 1965 • Corazón Aquino 1986 • Fidelis Ramos 1992 • Iosephus Estrada 1998 • Gloria Macapagal-Arroyo 2001 • Benignus Aquino tertius 2010 • Rodericus Duterte 2016 • Ferdinandus Marcos iunior 2022
*Opus geopoliticum • Duces civitatum Asiaticarum hodiernarum**Capsae cognatae:* Secretarii rerum externarum Philippinenses |
|  |
**Volfgangus Bohr** (natus Daun in vico Rhenaniae-Palatinatus die 19 Iulii 1954, mortuus die 8 Novembris 2021) biologus, paedagogus, et esperantista studiosus Germanicus fuit.

Vita
----

Bohr horticulturae studuit Geisenheimiae (Hassiae) et Hannoverae. Munere magistri atque consultoris in horticulturalibus fungebatur.

Bohr in urbe Bad Neuenahr-Ahrweiler habitat. Moderator principalis et (ex anno 2006) praeses est Associationis Esperanticae Rhenaniae-Palatinatus. Annis a 1991 ad 2006 Hebdomadam vernalem internationalem (Printempa Semajno Internacia/PSI), conventum Esperantistarum notissimum quendam, disponebat uxore Ilona Schmidt-Bohr auxiliante. Ex anno 2007 in praesidio Associationis Esperanticae Germanicae sedet ad res singularum terrarum foederalium Germanicarum promovendas coordinandasque.

Anno 2011 prima vice assistebat in moderanda Migratione autumnali Esperantistarum (Esperantista Migrado Aŭtuna/EMA).

Nexus externi
-------------

* Bohr migraturus cum Esperantici fautoribus

Notae
-----

1. ↑  Ulrich Brandenburg: "Forpasis Wolfgang Bohr". - Apud: 
Esperanto aktuell*, 6/2021, p. 6*
*Tyndaris planata*

---

**Animalia** — Arthropoda

Classis : Insecta   
Infraclassis : Neoptera   
Superordo : Endopterygota   
Ordo : Coleoptera   
Subordo : Polyphaga   
Infraordo : Elateriformia   
Superfamilia : Buprestoidea   
Familia : Buprestidae   
Subfamilia : Polycestinae   
Tribus : Tyndarini   
Genus : ***Tyndaris***   
Thomson, 1857  
   
Subdivisiones: Species{{{subdivision}}}

***Tyndaris*** est genus coleopterorum subfamiliae Polycestinarum familiae Buprestidarum. Nomen a Carolo Gustavo Thomson anno 1857 constitutum est. Typus generis est *Tyndaris planata.*

Species
-------

Inter *Tyndares* digeruntur tres species descriptae. 

* *Tyndaris marginella* Fairmaire & Germain, 1858
* *Tyndaris patagiata* (Berg, 1885)
* *Tyndaris planata* (Laporte & Gory, 1835)

Notae
-----

1. ↑  C. L. Bellamy (2010). "Genus Tyndaris". *A Checklist of World Buprestoidea* .
2. ↑  C. L. Schoch et al. (2020), "NCBI Taxonomy: a comprehensive update on curation, resources and tools: Database (Oxford): baaa062." PubMed: 32761142. PMC: PMC7408187. | accessdate = 21 Octobris 2021.

Nexus externi
-------------

|  |  |
| --- | --- |
|  | **Situs scientifici:**  • NCBI |
---

**Plantae** — Angiospermae

Monocotyledones   
Commelinidae   
Ordo : Arecales   
Familia : Arecaceae   
Subfamilia : Arecoideae   
Genus : *Euterpe*   
Species : ***E. oleracea***   
*Euterpe oleracea*   
Mart.  
Synonyma
\**Euterpe brasiliana* Oken
* *Catis martiana* O.F.Cook
* *Euterpe badiocarpa* Barb.Rodr.
* *Euterpe beardii* L.H.Bailey
* *Euterpe cuatrecasana* Dugand

***Euterpe oleracea*** est species plantarum Arecalium in America Australi sponte nascentium. Binomen a Carolo Friderico Philippo von Martius anno 1824 statutum est, qui sic descripsit: "Crescit locis depressis sylvaticis udiusculis per magnam Brasiliae partem, praesertim sub ipso Aequatore sitam vel ab inde minus distantem. In Provinciis Piauhiensi, Pernambucana, Maragnaniensi diversis: Jusara, Jissara, Palmito nominibus salutata, in Paraensi Assai et var. minor Assai dicitur." Tam fructus quam medullae coronariae comeduntur. Sucus fructuum regimini salutari utilis habetur. *Euterpe oleracea* in Brasilia propter fructus colitur.

Bibliographia
-------------

* M. J. Plotkin, M. J. Balick, "Medicinal uses of South American palms" in *Journal of Ethnopharmacology* vol. 10 (1984) pp. 157–179

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Euterpe oleracea*** spectant. |

|  |  |
| --- | --- |
|  | Vide **"Euterpe oleracea"** apud **Vicispecies**. |

* "Euterpe oleracea" apud *World Checklist of Selected Plant Families*

Nexus externi
-------------

|  |  |
| --- | --- |
|  | **Situs scientifici:** Tropicos • GRIN • ITIS • Plant List • NCBI • Biodiversity • Encyclopedia of Life • Plant Name Index • INPN France • USDA Plants Database |
Septuaginta: Codex Vaticanus.
**Septuaginta**, sive **Vetus Testamentum Graece iuxta LXX interpretes** (Graece Μετάφρασις τῶν ἑβδομήκοντα), est versio Graeca Veteris Testamenti, sic appellata a septuaginta duobus viris doctis qui traduntur eam scripsisse. Saeculo tertio a.C.n. rex Ptolemaeus II Philadelphus dicitur quaesisse a scribis Iudaicis conversionem eorum librorum sacrorum ut in Bibliothecam Alexandrinam concluderentur. Scribae dicuntur versiones easdem scripsisse in septuaginta duo diebus in conclavibus diversis diductae.

Origo conversio septuagintae est Veteris Testamenti pro translationibus Veteris Latinae, et fons, cum Biblia Hebraica, Bibliorum Vulgatorum. Ipsa autem translatione Sanctus Hieronymus Biblia Hebraica maxime consulebat, alia autem metaphrastae pro translationibus Latinis veterioribis Biblia Hebraica non crediderunt. 

Canonem habet ampliorem veteris testamenti, cum libris I Maccabaeorum et II Maccabaeorum, et alii qui a Texto Masoretico excluduntur. Biblia fuerunt pro communitatibus Christianis primis, et versio haec citatur apud Novum Testamentum Graecum. Hac academici adhuc utuntur, cum textus Bibliorum forsitan 700 annis textui Masoretico antiquior repraesentat.

Nexus interni
-------------

* Septuaginta (numerus)

Notae
-----

1. ↑  Alfred Rahlfs, ed. *Septuaginta: id est, Vetus Testamentum Graece iuxta LXX interpretes* (Stutgardiae: Württembergische Bibelanstalt, 1971).

Bibliographia
-------------

* Luciano Canfora, *Il viaggio di Aristea*. Romae: Laterza, 1996. ISBN 88-420-4896-8

Nexus externi
-------------

* Proiectum Titi (Graece)
* Septuaginta (Graece)
* Septuaginta (et NT) (Graece)
Tabula Antarcticae (Anglice signata).
**Mare Rossianum** est altus Oceani Australis sinus Antarcticus, inter Terram Victoriae et Terram Bariae Byrd situs.

Descriptio
----------

Mare Rossianum ab Iacobo Ross anno 1841 inventum est. Ad occidentem iacet insula Rossiana, cui est mons ignifer mons Erebus, ad orientem insula Rooseveltiana, ad septentrionem insula Scottiana. Pars australis a pluteo glaciei Rossiano tegitur. Rodoaldus Amundsen expeditionem ad polum australem anno 1911 ex sinu Cetaceorum coepit, super hunc pluteum sito. Ad occidentem maris Rossiani, fretum McMurdoense est portus aestate plerumque glacie liber. Australissima maris pars est litus Gouldianum, circa ducenta milia a polo australi situm. 

Nova Zelandia adfirmat omnes terras emersas maris Rossiani in iurisdictione dependentiae Rossianae patere, sed paucae civitates non inter eas Consortionis Populorum hanc postulationem agnoscunt.

Oecologia
---------

Despectus in Mare Rossianum (1999).
Flora et fauna existimantur similes eorum regionum australium Antarcticarum. Praesertim aestate, aqua marina abundantiam vitae planctonicae sustinet, quae vicissim victus maiorum specierum fit, sicut pisces, pinnipedia, cetacea, avesque maris et litoris. 

Litorales maris partes nonnullos feturae locos Spheniscidarum *Pygoscelis adeliae* et *Aptenodytis forsteri* comprehendunt, quae in variis locis circa Mare Rossianum prope litus et in mari aperto observantur.

Maris Rossianum est una ex ultimis marium partibus in orbe terrarum ab industria humana immotis. Qua pro causa, id paene omnino manet pollutione, nimium piscatus, et introductione specierum invasivarum liberum.

*Mesonychoteuthis hamiltoni* decem metra longus et ponderis 495 chiliogrammatum in Mari Rossiano die 22 Februarii 2007 captus est.

Nexus interni
-------------

* Dependentia Rossiana
* Fretum McMurdoense
* Gyrus Rossianus
* Insula Beaufortiana
* Mons glacialis B-15
* Pluteus Glaciei Rossianus

Notae
-----

1. ↑   Fons nominis Latini desideratur *(addito fonte, hanc formulam remove)*
2. 1 2  "Ross Sea" in *Encyclopaedia Britannica Online*.

Bibliographia et Nexus externi
------------------------------

* Glausiusz, J. 2007. Raw Data: Beacon Bird of Climate Change, *Discover Magazine.*
* Gunn, B. "Geology The Ross Sea Dependency including Victoria-Land," www.rosssea.info.
* Hansen, K. 2007. "Paleoclimate: Penguin poop adds to climate picture," www.geotimes.org.
* International Polar Foundation. 2007. "Interview with Dr. Steven Emslie: The Adélie Penguins' Diet Shift," www.sciencepoles.org.
* Hogan, C. Michael. 2011. Ross Sea, in *Encyclopedia of Earth,* edd. P. Saundry et C. F. Cleveland. Vasingtoniae: National Council for Science and the Environment.
* Locarnini, R. A. 1995. The Ross Sea, *Quarterdeck* 1(3). Department of Oceanography, Texas A&M University, College Station, Texiae.
* North Korean boats caught fishing in conservation area, www.radionz.co.nz.
Dahl anno 1954.
**Roald Dahl** (natus Landavae iuxta Cardiffam Cambriae die 13 Septembris 1916, mortuus Oxoniae in Anglia 23 Novembris 1990) fuit auctor, poeta, pellicularum scriptor, et gubernator aeroplani Britannicus, qui et libros pueriles et adultorum libros, necnon multa diegemata conscripsit.

Nonnulli libri eius etiam pelliculis aptati sunt. Timotheus Burton anno 1996 pelliculam *James and the Giant Peach* et anno 2005 *Charlie and the Chocolate Factory* duxit. De *The BFG* libro, qui iam anno 1989 pelliculae aptatus est, anno 2016 pellicula Stephano Spielberg moderatore paratur. *Gremlins* autem pellicula anno 1984 ducta, etsi nomen a libro Dahl anno 1943 edito accepit, paulum modo in eo posita est.

Opera selecta
-------------

* 1943 : *The Gremlins*
* 1961 : *James and the Giant Peach*
* 1964 : *Charlie and the Chocolate Factory*
* 1970 : *Fantastic Mr Fox*
* 1980 : *The Twits*
* 1981 : *George's Marvellous Medicine*
* 1982 : *The BFG*
* 1983 : *The Witches*
* 1988 : *Matilda*

Bibliographia
-------------

* Sophie Dahl, "My grandfather Roald Dahl, the magician" in *The Guardian* (13 Septembris 2016)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Rodoaldum Dahl** spectant. |

* Situs de auctore **(Anglice)**
Wikidata Sebesium
Res apud Vicidata repertae:Sebesium: insigneSebesium: insigne
*Civitas*: Russia  
*Locus*: 56°17′0″N 28°29′0″E  
*Numerus incolarum*: 5 401  
*Zona horaria*: UTC+3  
Situs interretialis  

**Gestio**

*Procuratio superior*: Sebezh, Sebezh County, Sebezhsky District  

**Geographia**

*Superficies*: 8 chiliometrum quadratum  

**Coniunctiones urbium**

*Urbes gemellae*: Drissa  

**Sebesium** (Russice Себеж, *Sebeż*) est urbs in regione Pscoviensi Russiae. Inter duos lacus, Sebesianum et Orono, situm est. Incolas 5130 anno 2020 habet.

Historia
--------

A Matthaeo Stryjkowski(pl) Sebesium ut suburbium rei publicae Pscoviensis a Vitoldo anno 1414 incensum memoratum est. Anno 1535 Ioannes Buturlin in ripa lacus Sebesiani arcem ligneam *Ioannopolim ad Sebesium* nominatam aedificavit; Lithuani et Poloni saepe Sebesium occupaverunt; anno 1772 Polonia divisa Sebesium in gubernium Pscoviense inclusum est.

Sebesium in ripa lacus Sebesiani

Notae
-----

1. ↑  Reinoldi Heidensteinii *Rerum Polonicarum... libri*, Francofurti ad Moenum, 1572, p. 170; Martini Cromeri *Polonia...*, Coloniae Agrippinae 1589, p. 795; interdum et *Sebieszum*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 56°17′0″N 28°29′0″E • *GeoNames* • Большая российская энциклопедия |
Volumina aliqua seriei *Budé*
Editio anni 1925

***Collection des Universités de France*** ("Bibliotheca universitatum Franciae") est series textuum Graecorum et Latinorum sub patronatu associationis Gulielmi Budaei confecta, a societate editoria *Les Belles Lettres* divulgata, anno 1920 incepta. Series titulum in extenso habet *Collection des Universités de France publiée sous le patronage de l'Association Guillaume Budé*; communiter ***Collection Budé*** ("Bibliotheca Budaei") appellatur. Eae editiones textum vel Graecum vel Latinum praebent una cum versione Francogallica, apparatu critico Latine confecto, necnon praefatione et commentario Francogallice elaboratis.

Natura seriei
-------------

Volumen primum fuit *Hippias minor* Platonis, a Mauritio Croiset conversus, tegmine noctuam Atheniensem praeferens. Paullo postea producitur primus liber seriei Latinae, *De rerum natura* Lucretii, ab Alfredo Ernout conversus, tegmine lupa Romana ornatus.

Exemplum librorum *Budé* non immutatum est ab anno 1920. In pagina dextra est textus Graecus aut Latinus. Editiones semper integre statuuntur, secundum manu exaratos libros habitos utilissimos: pelliculae librorum manu scriptorum praecipuorum efficiuntur ad textum restituendum antiquissimum e codicibus ad nos traditis (recensor idcirco constituit stemma codicum). Apparatus criticus textu subiungitur, indicatis variis lectionibus. In sinistra pagina est versio Francogallica. Titulo verso hae verba apparent: "Secundum decreta Societatis Guillaume Budé, hic liber submissus est approbationi consilii ad artem pertinentis, quod commisit *X* correctori ut eum emendet et exploret eius exemplaria conjuncte cum *Y* editore et interprete."

Hodie plus octingentorum librorum editi sunt (paullo plus Graecorum quam Latinorum). Series etiamnunc pertinet ad omnia publicanda quae scripta sunt Graece et Latine usque ad medium saeculum sextum p.C.n. (usque ad Iustinianum principem).

Nexus externi
-------------

* Catalogus seriei Graecae, secundum genera litterarum
* Catalogus seriei Latinae, secundum genera litterarum
* *Qu'est-ce qu'un "Budé"?* ("Editio Budaea quid est?" **(Francogallice)**)
Holotypus mas ex Mendocino Comitatu

---

**Animalia** — Arthropoda

Classis : Arachnida   
Ordo : Araneae   
Subordo : Mygalomorphae   
Familia : Euctenizidae   
Genus : *Aptostichus*   
Species : ***A. barackobamai***   
*Aptostichus barackobamai*   
Bond, 2012  

***Aptostichus barackobamai*** est species aranearum familiae Euctenizidarum subordinis Mygalomorpharum. Quae ex Baraco Obama, quadragesimo quarto praeside Civitatum Foederatarum, appellatur. Species primum a Iasone Bond, professore in Universitate Alburnensi, mense Decembri 2012 renuntiata est, inter 33 novas species generis *Aptostichi* descriptas.

Distributio
-----------

*A. barackobamai* est species in California endemica, quae in nonnullis locis in septentrionali civitatis regione observata est.

Nexus interni
-------------

* *Aptostichus stephencolberti*
* *Aptostichus angelinajolieae*

Notae
-----

1. 1 2  "New spider species named for Angelina Jolie, Bono". CBS News. 2013-01-19
2. ↑  Bond J (2012). "Phylogenetic treatment and taxonomic revision of the trapdoor spider genus Aptostichus Simon (Araneae, Mygalomorphae, Euctenizidae)". *ZooKeys* (Pensoft Publishers) **252**: 1–209 .

Nexus externi
-------------

|  |  |
| --- | --- |
|  | **Situs scientifici:**  • NCBI • Biodiversity • Encyclopedia of Life |


|  |  |
| --- | --- |
|  | **Vicimedia Communia** plura habent quae ad ***Aptostichum barackobamai*** spectant. |

|  |  |
| --- | --- |
|  | Vide **"*Aptostichum barackobamai*"** apud **Vicispecies**. |

* Descriptio apud Species-id.net.
Platea castelli, cum excubitorum casa
**Sondershusa** (Theodisce: *Sondershausen*) urbs historica artis metallicae in Thuringiae septentrione est. Residebant hic duces Sondershusani-Schwartzburgici. Caput est Circuli Kyffhäuser.

Descriptio
----------

Sita est urbs inter montes Hainleite et Kyffhäuser et habuit Kalendis Ianuariis 2015 habuit 21.888 incolarum. Magis magisque rebus periegeticis patet, cum metalla non iam exerceantur. Attamen tractatio agriculturae fructuum quoque magni ponderis est.

Inter res videndas mentio fiat de Castello Sondershusano et de Palatio principum in foro centrali.

Cunae urbanae erant vicus Francorum c. annum 800 conditus. Apparet in documentis primo anno 1125 et urbis privilegia incolis data sunt saeculo XIII.

Notae
-----

1. ↑  Haec scribendi ratio e.g. hic invenitur;[*nexus deficit*] ratio "Sonderhusae" minus bona est

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sondershusam** spectant. |

|  |  |
| --- | --- |
|  | Lege Ζόντερχαουζεν ("Sondershusa") apud Vicipaediam lingua Graeca antiqua scriptam |

Domestica pagina urbis
|  |
| --- |
| Volkswagen AG |
| Volkswagen logo 2019 |
|  |
| **Fundata** | 28 Maii 1937 |
| **Dissoluta** |  |
| **Praetorium** | Wolfsburg Germaniae |
| **Dux** | Martinus Winterkorn |
| **Opus** | autocineta

 |

**Volkswagen** est societas autocinetica Germanica. Nomen dictatore Adolfo Hitler regnante ortum est e Theodisce *Volk* 'populus' et *Wagen* 'currus'. Imminutio nominis est *VW.*

Praeclarissimum autocinetum a societate fabricatum est VW Käfer (Latine, 'scarabaeus'). Inventor huius autocineti erat Ferdinandus Porsche (cuius Porsche, aliud autocinetum, etiam celeberrimum est), sed etiam "Dux" Hitler nonnulla consilia ad formam "e natura" sumendam dedisse dicitur. Primo "scarabaei" non solum ad pacis fines scilicet ut autocinetum pro omnibus, sed etiam pro rebus militaribus fabricati sunt et in Bello Orbis Terrarum II in exercitu Germanico usurpabantur. 

Societatis caput situm est in oppido ad occasionem condito Wolfsburgo in media Germania sito ut in bello futuro ab aeroplanis militaribus protectus esset. Quae spes quidem ad irritum reddita est quod hostium aeroplani tempore procedenti denique ad omnes Germaniae locos volare potuerunt. Tamen fabricae Wolfsburgi magnopere non destruebantur. Quod oppidum hodie etiam autocineticum appellatur.

Bibliographia
-------------

* Wolf, Wilfriedus. 1986. *Eisenbahn und Autowahn: Personen- und Gütertransport auf Schiene und Strasse: Geschichte, Bilanz, Perspektiven.* ISBN 3-89136-105-X.
* Wolf, Wilfriedus. 1996. *Car Mania: A Critical History of Transport, 1770-1990.* ISBN 0-7453-0970-4.

Nexus interni
-------------

* Vehiculum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Volkswagen** spectant. |

* "Imperium Wolfsburgum," www.merkur.de **(Germanice)**
* Situs publicus, www.volkswagen.de
Tzar-campana (*Tsar-kolokol*)
**Tzar-campana,** seu vulgo *Tsar-kolokol* (Russice: *Царь-колокол*), est immensa campana quae in Cremlino (arce) Moscuae in Russia ostenditur. Campana maxima mundi nunc est. Illa campana commissa est ab Anna, imperatrice Russiae, filia tzaris Ioannis V (fratris maioris natu Petri I Magni).

Campana 216 tonnas ponderat, 6,14 metra in altitudinem et 6,6 metra in diametrum habet. Magistri Ioannes Matorin et filius eius Michael in aere illam fuderunt inter 1733 et 1735. Ornamenta, imagines et inscriptiones ab V. Kobelev, P. Galkin, P. Kochtev, P. Serebrjakov et P. Lukovnikov facti sunt.

Campana per incendium in 1737 rupta est. Anno 1836, Tzar-campana apud turrem campanalem Sancti Ioannis collocata est. Antehac, aliae duae campanae cum eodem nomine fuerunt, una initio saeculo septimo decimo et alia anno 1654 (cum circa 130 tonnis). Haec postrema per incendium in 1701 rupta est et reliquiae suae ad Tzarem-campanam creare usi sunt.

Ob eam rem, campana praesens 'Campana III' aliquando appellatur.

Notae
-----

1. ↑   Fons nominis Latini desideratur *(addito fonte, hanc formulam remove)*
2. ↑  Slobodskoy, Archpriest Seraphim (1996), "Bells and Russian Orthodox Peals", *The Law of God*, Jordanville, N.Y.: Holy Trinity Monastery, p. 624

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tzarem-campanam** spectant. |
Despectus in monasterium Pantocratoris. A sinistra parte imaginis videntur (1) ecclesia Pantocratoris, (2) cappella imperialis, (3) ecclesia Theotoci
***Typicon Pantocratoris*** est charta, mense Octobri anni 1136 conscripta, quo imperator Byzantinus Ioannes II regulas Monasterii Christi Pantocratoris instruit. Quod monasterium, in partibus septentrionalibus Constantinopolis situm, ab uxore sua Irena imperatrice inter annos 1118 et 1124 conditum est, ab imperatore ipso postea auctum. Libellum manu scriptum autographum huius typici Spyridon Lamprus anno 1909 repperit in bibliotheca monasterii Magni Spelaei, sed anno 1934 in incendio destructus est; editio enim Pauli Gautier ex apographis antea factis conficitur.

Editiones et versiones
----------------------

* Paul Gautier, "Le typikon du Christ Sauveur Pantokrator" in *Revue des études byzantines* vol. 32 (1974) pp. 1-145 **(Graece)**
* John Thomas, Angela Constantinides Hero, edd. *Byzantine Monastic Foundation Documents* (Vasingtoniae: Dumbarton Oaks, 2000. 5 voll. ISBN 9780884022893) no. 28 pp. 725-781: Robert Jordan, transl. "Pantokrator: Typikon of Emperor John II Komnenos for the Monastery of Christ Pantokrator in Constantinople" **(Anglice)**

  

 De hac re nexus intervici usque adhuc absunt. Adde, si reppereris.
*Esox lucius*

---

**Animalia** — Chordata

Subphylum : Vertebrata   
Superclassis : Osteichthyes   
Classis : Actinopterygii   
Superordo : Protacanthopterygii   
Ordo : Esociformes   
Familia : Esocidae   
Genus : *Esox*   
Species : ***Esox lucius***   
Linnaeus, 1758  
   
Conservationis status

LC  
  
  
Vigens (IUCN 3.1)
Territorium

***Esox lucius***, Latinitate antiquitatis posterioris **lucius** tantum, est piscis fluvialis partium borealium Eurasiae Americaeque. Binomen a Carolo Linnaeo anno 1758 institutum est. A piscatoribus gastronomisque requiritur: iam saeculo XIV exeunte Galfridus Chaucer in carmine lyrico confessus est: 

*Was nevere pik walwed in galauntine*
*As I in love am walwed and ywounde*
("Nunquam lucius in galantina tam involutus est quam ego in amore involvor includorque").

Notae
-----

1. ↑  *IUCN*
2. ↑  Galfridus Chaucer, "To Rosamund."

Bibliographia
-------------

Fontes antiquiores
* c. 371 : Ausonius, *Mosella* 120-124
* post 511 : Anthimus, *De observatione ciborum* 40

Praecepta culinaria
* c. 1300 : *Enseignements* 141, 182 (Grégoire Lozinski, ed. *La Bataille de Caresme et de Charnage* [Lutetiae: Honoré Champion, 1933] pp. 181-187) alibi
* 1654 : Jos. Cooper, *The Art of Cookery Refin'd and Augmented, containing an Abstract of Some Rare and Rich Unpublished Receipts of Cookery collected from the Practise of that Incomparable Master of These Arts, Mr. Jos. Cooper, Chiefe Cook to the Late King*. Londinii: R. Lowndes (pp. 25-28 apud *Google Books*) ("How to boyle a pike")

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • IUCN Red List • WoRMS: Marine Species • FishBase • INPN France |
---

**Animalia** — Arthropoda

Classis : Insecta   
Ordo : Lepidoptera   
Zoodivisio : Rhopalocera   
Familia : Riodinidae   
Genus : *Euselasia*   
Species : ***E. thucydides***   
*Euselasia thucydides*   
(Fabricius, 1793)  
Synonyma
\* *Hesperia thucydides* Fabricius, 1793
* *Psalidopteris nycha* Hübner, [1823]
* *Papilio arisbas* Dalman, 1823
* *Euselasia thucydides mutica* Stichel, 1925

***Euselasia thucydides*** est species papilionum familiae Riodinidarum, quae in Brasilia endemica est. Subspecies *thucydides* Brasilia orientali, a Santa Catarina ad Bahia et Zona do Mato in Fodinis Generalibus orientalibus invenitur, cum subspecies *truncata* in medio Planalto in Goias ad meridio-orientalem ad Serra do Cipo et Sanctum Paulum septentrionalem et medium habitat.

Latitudo alarum anteriorum est 14–18 mm. Mares multo mane in apricis silvarum marginibus sub foliis circa unum metrum supra solum sedent, alis flectis. Celeriter volant, se invicem venantes donec ad locos sessionis rediant.

Subspecies
----------

* *Euselasia thucydides thucydides* (Brasilia: Bahia, Fodinae Generales)
* *Euselasia thucydides trunctata* Callaghan, 2001 (Brasilia: Districtus Foederalis)

Notae
-----

1. ↑  *Euselasia* apud situm nic.funet.fi.
2. ↑  New riodinids from the Central Brazilian plateau (Lepidoptera, Riodinidae).
***Esperantica directo*** seu titulo originali ***Esperanto per rekta metodo*** ('Recta ratio Esperantica') est liber didascalicus, Esperanticis instituendis dicatus. Qui editus est anno 2007, Stanislao Marček Slovacico auctore. Interim in plus quam triginta linguas conversus est. Commodissimum est homines diversorum sermonum simul doceri posse, cum grammaticae explicationes et glossaria linguis vernaculis scripta sunt paginaeque in omnibus libri translationibus exactissime ad alterutram congruunt. Tamen ratio instituendi recta manet. Lectionibus viginti duabus exornatus est.

Editio Latina
-------------

Mense Maio 2016 versio Latina in lucem prolata est, cuius titulus est *Esperantica directo*.[1] Hinc liber summatim in linguis 38 promptus est. Insuper versio in disco compacto exstat. Libri Esperanticis discendis in lingua Latina rari sunt: anno 1934 aparuit *Cursus Completus Esperanti. Latinlingva Esperanto-kurso*, quem exaraverat Iacobus Bianchini (S. Vito al Tagliamento).[2]

Notae
-----

1. ↑  Liber venalis prostans apud UEA
2. ↑  Indicatio bibliographica deprompta est hinc: Karl-Olof Sandgren, *Religia Literaturo en Esperanto*, Nordenstorms förlag, Boden 1994, p. 53

Nexus externi
-------------

* Ostentus librorum Stanislai Marček